دونیانین ان وارلی قادینی و فرانسانین مشهور " L'Oreal " کوزمتیک شیرکتی‌نین واریسی لیلیان بتانکور 94 یاشیندا دونیاسینی دییشیب. بو باره‌ده اونون قیزی فرانسوازا بتانکور معلومات یاییب.
1922 -جی ایلده پاریس-ده دوغولان لیلیان بتانکورون بو ایلین اوکتبریندا 95 یاشی تامام اولا‌جاقدی. او، آتاسی طرفین‌دن هله 1909-جو ایلده لورئال-ین بیرگه صاحبی اعلان ائدیلیب. "فوربس" ژورنا‌لی اوزون مدت اونون آدینی دونیانین وارلی اینسان‌لاری‌نین سیاهی‌سینا سالیب. بتانکورون شخصی ثروتی 36-40 میلیارد دو‌لار تشکیل ائدیب.
لیلیان بتانکور همچنین فعال شکیلده خئیریچی‌لیکله ده مشغول اولوب و ساغلیق، مدنیت و اینسانی لاییحه‌لره دستک مقصدیله فوند (Fondation Bettencourt Schueller) یارادیب.
